Temeljem članka 67. Zakona o komunalnom gospodarstvu („Narodne novine“ broj: 68/18, 110/18 i 32/20) i članka 31. Statuta Općine Vidovec („Službeni vjesnik Varaždinske županije“ broj: 4/18) Općinsko vijeće Općine Vidovec na 27. sjednici održanoj dana 28. prosinca 2020. godine, donosi

**2.IZMJENE I DOPUNE**

**P R O G R A M A**

**gradnje objekata i uređaja komunalne infrastrukture**

**na području Općine Vidovec za 2020. godinu**

Programgradnje objekata i uređaja komunalne infrastrukture na području Općine Vidovec za 2020. godinu („Službeni vjesnik Varaždinske županije“ broj 77/19 i 39/20) mijenja se i glasi:

**1. OPĆE ODREDBE**

**Članak 1.**

Ovim Programom utvrđuje se izgradnja objekata i uređaja komunalne infrastrukture na području Općine Vidovec u 2020. godini te opis i opseg planiranih poslova vezanih uz njihovu izgradnju s procjenom pojedinih troškova po djelatnostima i izvorima sredstava za njihovu realizaciju.

Sastavni dio ovog programa je i Program gradnje građevina za gospodarenje komunalnim otpadom.

**2. GRADNJA OBJEKATA I UREĐAJA KOMUNALNE INFRASTRUKTURE**

**Članak 2.**

U smislu ovog Programa, pod gradnjom uređaja i objekata komunalne infrastrukture podrazumijeva se izgradnja uređaja i objekata za :

- nerazvrstane ceste

- javna rasvjeta

- izrada projektne dokumentacije

- izgradnja ostalih građevinskih objekata

- komunalno opremanje

**Članak 3.**

1. **NERAZVRSTANE CESTE – Aktivnost 100306**

Nerazvrstane ceste su ceste koje se koriste za promet vozilima i koje svatko može slobodno koristiti na način i pod uvjetima određenim Zakonom o komunalnom gospodarstvu i drugim propisima, a koje nisu razvrstane kao javne ceste u smislu zakona kojim se uređuju ceste.

Za realizaciju ove aktivnosti potrebno je izdvojiti sredstva u visini **407.503,00 kuna**, a navedena sredstva planiraju se utrošiti za :

|  |  |
| --- | --- |
| **OPIS POSLOVA** | **PLANIRANA**  **VRIJEDNOST** |
| Ceste- izgradnja novih ulica  Dionica 7 ( odvojak iz Vrtne ulice i ulice S. Radića Vidovec prema Domitrovcu- nastavak Ulice hrvatskih branitelja)  D- 462 Š- 6  Obuhvaćeni rubnici, slivnici, oborinska odvodnja, asfalt | 0,00 kn |
| Ceste- izgradnja nogostupa i oborinske odvodnje dijela Školske ulice i Ul. Vladimira Nazora u Vidovcu | **260.503,00 kn** |
| Zemljišta- otkup zemljišta | **147.000,00 kn** |
| **UKUPNO:** | **407.503,00 kn** |

**Izvor financiranja:** Proračun Općine Vidovec, opći prihodi i primici, kapitalna pomoć Županijske uprave za ceste, naknada za zadržavanje zgrade u prostorute prihodi za kupnju zemljišta

**Cilj:** Kvalitetno uređenje ulica, povećanje prometne sigurnosti

**Mjerljivost cilja:** Povećanje sigurnosti u cestovnom prometu, manji troškovi održavanja, sprečavanje mogućih prometnih nezgoda

1. **JAVNA RASVJETA – Aktivnost 100301**

Javna rasvjeta su građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina, te drugih javnih površina školskog, zdravstvenog i drugog društvenog značaja u vlasništvu jedinice lokalne samouprave.

Za realizaciju ove aktivnosti potrebno je izdvojiti sredstva u visini **261.555,00 kuna**, a navedena sredstva planiraju se utrošiti za :

|  |  |
| --- | --- |
| **OPIS POSLOVA** | **PLANIRANA**  **VRIJEDNOST** |
| Modernizacija javne rasvjete- nabava i montaža LED javne rasvjete u naselju Tužno i Vidovec | 246.030,00 kn |
| Dodatna ulaganja u ostalu nef. imovinu- izmještanje upravljanja javnom rasvjetom | 0,00 kn |
| Javna rasvjeta- priključak Krkanec i Prekno | 15.525,00 kn |
| **UKUPNO:** | **261.555,00 kn** |

**Izvor financiranja:** Proračun Općine Vidovec, opći prihodi i primici te prihodi od komunalnog doprinosa

**Cilj:** Kvalitetno uređenje ulica, povećanje komunalne infrastrukture i prometne sigurnosti

**Mjerljivost cilja:** Povećanje sigurnosti u cestovnom prometu, manji troškovi održavanja, sprečavanje mogućih prometnih nezgoda, zaštita okoliša

1. **IZRADA PROJEKTNE DOKUMENTACIJE – aktivnost 100208, 100209**

Za realizaciju ove aktivnosti potrebno je izdvojiti sredstva u visini **249.055,00 kuna**, a navedena sredstva planiraju se utrošiti za :

|  |  |
| --- | --- |
| **OPIS POSLOVA** | **PLANIRANA**  **VRIJEDNOST** |
| Izrada studija i projekata- ostalo | 220.430,00 kn |
| Izrada projekta – ETNO KUĆA I VINSKI PODRUM TUŽNO | 2.625,00 kn |
| Izrada projektne dokumentacije – energetska obnova zgrade Općine Vidovec | 26.000,00 kn |
| **UKUPNO:** | **249.055,00 kn** |

**Izvor financiranja:** Proračun Općine Vidovec, opći prihodi i primici

**Cilj:** Povećanje komunalne infrastrukture, kapitalna ulaganja i opremanje komunalne i društvene infrastrukture

**Mjerljivost cilja:** Izgradnja građevinskih objekata s namjenom povećanja komunalnog standarda

1. **IZRADNJA OSTALIH GRAĐEVINSKIH OBJEKATA – Aktivnost 100304 , 100209**

Za realizaciju ove aktivnosti potrebno je izdvojiti sredstva u visini **1.015.620,00 kuna**, a navedena sredstva planiraju se utrošiti za :

|  |  |
| --- | --- |
| **OPIS POSLOVA** | **PLANIRANA**  **VRIJEDNOST** |
| Izgradnja kanalizacije- sustav odvodnje i pročišćavanja otpadnih voda aglomeracije Varaždin | 910.000,00 kn |
| Izgradnja ograde oko zgrade općine | 105.620,00 kn |
| **UKUPNO:** | **1.015.620,00 kn** |

**Izvor financiranja:** Proračun Općine Vidovec, opći prihodi i primici

**Cilj:** Povećanje komunalne infrastrukture

**Mjerljivost cilja :** Povećanja komunalnog standarda

1. **KOMUNALNO OPREMANJE -Aktivnost 100303, 100311**

Za realizaciju ove aktivnosti potrebno je izdvojiti sredstva u visini **208.300,00 kuna**, a navedena sredstva planiraju se utrošiti za :

|  |  |
| --- | --- |
| **OPIS POSLOVA** | **PLANIRANA**  **VRIJEDNOST** |
| Javna WIFI mreža | **112.300,00 kn** |
| Kamere za mjerenje brzine u Cargovcu i Vidovcu | **96.000,00 kn** |
| **UKUPNO** | **208.300,00 kn** |

**Izvor financiranja:** Proračun Općine Vidovec, opći prihodi i primici te kapitalne pomoći od institucija i tijela EU

**Cilj:** Povećanje komunalne infrastrukture

**Mjerljivost cilja:** Povećanja komunalnog standarda

**Članak 4.**

**3. PROGRAM GRADNJE GRAĐEVINA ZA GOSPODARENJE KOMUNALNIM OTPADOM**

**- Aktivnost 100303, 100311**

Za realizaciju ove aktivnosti potrebno je izdvojiti sredstva u visini **20.500,00 kuna**, a navedena sredstva planiraju se utrošiti za :

|  |  |
| --- | --- |
| OPIS POSLOVA | PLANIRANA  VRIJEDNOST |
| Sanacija divljih deponija | 20.000,00 kn |
| Nabava spremnika za odvojeno prikupljanje otpada | 0,00 kn |
| Pristojbe i naknade – poticajna naknada za smanjenje kom. otpada | 500,00 kn |
| **UKUPNO:** | **20.500,00 kn** |

**Izvor financiranja:** Proračun Općine Vidovec, opći prihodi i primici

**Cilj:** Povećanje komunalne infrastrukture

**Mjerljivost cilja:** Zaštita okoliša

**4. ZAVRŠNE ODREDBE**

**Članak 5.**

Dinamiku realizacije investicija iz ovog Programa i redoslijed korištenja sredstavaProračuna Općine Vidovec za navedene investicije određuje općinski načelnik, vodeći računa o priljevu sredstava u općinski proračun te drugim financijskim obvezama Općine Vidovec. Općinski načelnik dužan je Općinskom vijeću Općine Vidovec podnijeti Izvješće o izvršenju ovog programa istodobno s izvješćem o izvršenju proračuna Općine Vidovec .

**Članak 6.**

Ove 2. izmjene i dopune Programa objaviti će se u „Službenom vjesniku Varaždinske županije”, a stupaju na snagu prvog dana od dana objave.

KLASA: 402-01/19-01/03

URBROJ: 2186/10-01/1-20-17

Vidovec, 28. prosinca 2020.

Općinsko vijeće Općine Vidovec

PREDSJEDNIK

Zdravko Pizek